**BELGRADE AIRPORT DOO, Beоgrad- Surčin**

**11 180 Beograd 59**

Obaveštavamo Vas da je BELGRADE AIRPORT d.o.o. Beograd– Surčin u mogućnosti da ponudi u zakup prostor, kancelarije u zgradi Robno carinskog skladišta za obavljanje špediterskih poslova.

Opis prostora:

|  |  |  |  |  |
| --- | --- | --- | --- | --- |
| **Redni broj** | **Poslovni prostor** | **Površina** | **Lokacija** | **Početne mesečne cene zakupa sa zajedničkim troškovima bez PDV-a iznose** |
| **1.** | Kancelarija br. А8 | 42,00 m | Prizemlje spoljne strane Galerije uvoz, zgrada Robno carinskog skladišta | 642,60 evra |
| **2.** | Kancelarija br. G4 | 18,00 m | Prizemlje spoljne strane Galerije uvoz, zgrada Robno carinskog skladišta | 275,40evra  |

Napred naveden prostor daje se u zakup na određeno vreme, na period do 3(tri) godine.

Prostor se daje u zakup u viđenom i zatečenom stanju bez prava na naknadnu reklamaciju.

Početna cena zakupa prostora sa zajedničkim troškovima, na mesečnom nivou, iznosi 15,30 evra po mbez PDV-a. Zakupnina se naplaćuje mesečno u dinarskoj protiv vrednosti po srednjem kursu NBS na dan nastanka poreske obaveze.

Zakupac će biti u obavezi da, u cilju obezbeđenja plaćanja zakupnine, po zaključenju Ugovora o zakupu uplati depozit u visini tri mesečna iznosa zakupnine sa PDV-om, uz napomenu da će se po isteku Ugovora o zakupu uplaćeni depozit vratiti, ukoliko su sve obaveze Zakupca prema Zakupodavcu izmirene, a prema predviđenim odredbama ugovora.

Poslovni prostor koji se daje u zakup ne može se izdati u podzakup.

Zainteresovani ponuđači mogu obići prostor, uz prethodnu najavu na e-mail osobe za kontakt anja.utvic@beg.aero.

Ponuda treba da sadrži:

1. Iznos zakupnine koja se nudi;
2. Naziv i sedište ponuđača;
3. Kopija izvoda o upisu pravnog lica u registar kod nadležnog organa ili precizno upućenje na javno dostupni registar;
4. Punomoćje za lice koje zastupa podnosioca ponude (u slučaju da prisustvuje otvaranju ponuda)
5. Izjava ponuđača da prihvata sve uslove iz Poziva.
6. Dokaz da je uplatio depozit u visini od 100.000,00 RSD.

Depozit se uplaćuje na tekući račun BELGRADE AIRPORT d.o.o. Beograd br. 170-0030036782000-94, Unicredit banka, sa naznakom „depozit po oglasu za zakup prostora".

Depozit se uplaćuje za učešće u postupku.

Uplaćeni depozit za najpovoljnijeg ponuđača ostaje u svrhu obezbeđenja plaćanja zakupnine i izmirenje svih ostalih obaveza Zakupca po Ugovoru. Zakupac je dužan da odmah, a najkasnije u roku od 7 dana od dana zaključenja Ugovora o zakupu prostora, doplati iznos depozita do visine tri ponuđene mesečne zakupnine, kao i da za vreme trajanja ugovora održava depozit u visini tri mesečne zakupnine prostora sa PDV-om. Izabrani ponuđač koji odustane od dostavljene ponude, odbije zaključenje Ugovora o zakupu prostora u roku od 7 dana od dana dostave istog na potpis, gubi pravo na povraćaj depozita.

Ostalim ponuđačima, uplaćeni depozit će se vratiti u roku od 7 dana od dana donošenja odluke o zakupu predmetnog prostora. U ponudi obavezno navesti broj računa na koji će se izvršiti povraćaj depozita.

Dokumenta dostaviti u originalu ili overenoj kopiji, ukoliko u ovom oglasu nije naznačeno da može biti kopija.

Ocenjivanje će se vršiti na način izbora najpovoljnijeg ponuđača pod jednakim uslovima, primenom kriterijuma najveće ponuđenog iznosa zakupnine.

U postupku pregovaranja mogu učestvovati prisutni zakonski zastupnici ponuđača ili druga ovlašćena lica uz dostavu originalnog punomoćja u kome mora biti navedeno lice, ovlašćeno da u ime i za račun ponuđača preduzima sve radnje u pregovaračkom postupku, a posebno da može ponuditi višu cenu zakupnine u odnosu na početno ponuđenu.

Punomoćje mora obavezno da ima svoj broj, datum, potpis davaoca punomoćja i pečat ponuđača.

Pregovaranje će se vršiti na srpskom ili engleskom jeziku u zavisnosti od lica koje prisustvuju pregovaranju.

Pregovaranje će se vršiti u 3 kruga (prva osnovna početna ponuda i 2 kruga pregovaranja). Element ponude o kome će se progovarati je visina iznosa zakupnine.

U postupku pregovaranja ne mogu se ponuditi nepovoljniji uslovi od onih koji su ponuđeni početnom ponudom odnosno ponudom u prethodnom krugu.

Rezultat pregovaranja će se evidentirati u posebnom Zapisniku o pregovaranju, koji će potpisati članovi Komisije i ovlašćeni predstavnici ponuđača.

Prvi krug pregovaranja

Nakon okončanog postupka javnog otvaranja početnih ponuda, Komisija će odrediti pauzu kako bi izvršila proveru da li podnete ponude ispunjavaju sve zahteve iz Poziva, rangirala ponuđače koji su podneli ponude i sačini početnu rang listu ponuđača primenom kriterijuma propisanog u Pozivu, koju će uručiti ovlašćenim predstavnicima ponuđača.

Drugi krug pregovaranja

Nakon dostavljanja početne rang liste, Komisija će odrediti pauzu od najmanje 10 minuta. Za vreme pauze, predstavnici ponuđača imaju slobodu da izvrše neophodne konsultacije za dalje pregovaranje sa svojim centralama.

Po isteku ostavljenog roka pristupiće se drugom krugu pregovaranja, na način što će predsednik Komisije pozvati prisutne predstavnike ponuđača da podnesu nove povoljnije ponude.

Ponude se predaju u zatvorenoj koverti predsedniku Komisije.

Nakon podnošenja ponuda, predsednik Komisije otvara ponude i čita ponuđenu cenu i ostale elemente ponude o kojima se pregovara.

Ponuđena cena ne može biti niža a ostali elementi ponude ne mogu biti nepovoljniji za Društvo u odnosu na ponuđeno u prvom krugu pregovaranja odnosno u odnosu na početnu ponudu.

Komisija će se povući kako bi izvršila rangiranje ponuđača. Komisija će sačiniti novu rang listu ponuđača, koju će uručiti ovlašćenim predstavnicima ponuđača.

Treći krug pregovaranja

Nakon dostavljanja rang liste, Komisija će odrediti novu pauzu od 10 minuta kako bi predstavnici ponuđača mogli da izvrše neophodne konsultacije za dalje pregovaranje sa svojim centralama.

Po isteku ostavljenog roka pristupiće se trećem krugu pregovaranja, tako što će se ponude predati u zatvorenoj koverti predsedniku Komisije.

Nakon podnošenja ponuda, predsednik Komisije otvara ponude i čita ponuđenu cenu.

Ponuđena cena ne može biti niža u odnosu na ponuđeno u drugom krugu pregovaranja odnosno u odnosu na početnu ponudu, i predstavlja konačnu ponudu.

Ukoliko prisutan predstavnik ponuđača ne dostavi uvećanu ponudu u svim ili pojedinim krugovima pregovaranja, konačnom ponudom će se smatrati njegova ponuda data u prethodnom krugu.

U slučaju da ponuđač koji je dostavio početnu ponudu, nije prisutan na pregovaranju, njegova početna ponuda smatraće se konačnom ponudom datom u Pregovaračkom postupku.

Komisija će se povući kako bi izvršila rangiranje ponuđača. Komisija će sačiniti rang listu ponuđača, koju će uručiti ovlašćenim predstavnicima ponuđača.

Razlozi zbog kojih **BELGRADE AIRPORT** može otkazati ugovor su:

1. Ako Zakupac i posle opomene od strane Zakupodavca koristi prostor protivno Ugovoru, daje u podzakup ili vrši prepravke na prostoru bez pisane saglasnosti Zakupodavca.

2. Ako Zakupac ne plati dospelu zakupninu i ostale obaveze ni u roku od petnaest (15) dana pošto ga je Zakupodavac pozvao na plaćanje.

3. Otvaranje stečajnog postupka nad Zakupcem ili Zakupodavcem,

4. Ako Zakupac ne održava depozit u visini na nivou tri (3) bruto mesečne cene zakupa prostora.

5. U slučaju izvođenja investicionih radova, odnosno rekonstrukcije prostora u kome se nalazi prostor koji je predmet zakupa, Zakupodavac može Zakupcu ponuditi alternativni prostor, doneti odluku o mirovanju prava i obaveza, ili otkazati ugovor o zakupu.

Način, mesto i vreme za dostavljanje ponuda:

Ponudu je potrebno dostaviti u pisanom obliku, u zatvorenoj koverti neposredno ili putem pošte (preporučenom pošiljkom) na adresu:

**BELGRADE AIRPORT d.o.o. Beograd**

**11180 Beograd 59**

**PISARNICA**

**KOMISIJI ZA ZAKUP PROSTORA**

Na prednjoj strani koverte obavezno napisati tekst: "PONUDA ZA ZAKUP PROSTORA U ROBNO CARINSKOM MAGACINU ZA OBAVLJANJE DELATNOSTI ŠPEDITARSKIH POSLOVA- NE OTVARAJ", a na poleđini koverte čitko upisati naziv i adresu ponuđača. Ponudu dostaviti u zatvorenoj koverti do 10.03.2020. do 10:00 časova.

Ponuđači su u obavezi da najkasnije dan pre datuma otvaranja ponuda, koji je naveden u Pozivu dostave naziv ponuđača i podatke lica koja će podnositi ponude, odnosno prisustvovati otvaranju istih. Podatke je potrebno dostaviti na sledeću e-mail adresu: anja.utvic@beg.aero

Navedene podatke neophodno je dostaviti kako bi BELGRADE AIRPORT blagovremeno obavestio Security službu, radi ulaska u bezbednosno restriktivnu zonu aerodroma, Crvena zgrada Air Srbija.

Neblagovremene ponude, odnosno ponude koje nisu pristigle u Pisarnicu BELGRADE Airport d.o.o. Beograd do naznačenog roka, bez obzira na način dostave, biće vraćene ponuđaču neotvorene uz naznaku da su neblagovremene.

Mesto, vreme i način otvaranja ponuda:

Javno otvaranje ponuda i pregovarački postupak biće sproveden dana 10.03.2020. godine u maloj sali Salona Beograd na Aerodromu Nikola Tesla Beograd, sa početkom u 12:00 časova**.**

Pravo učešća na otvaranju ponuda i pregovaranju imaju samo ovlašćeni predstavnici ponuđača, što će dokazati predajom potpisanog i overenog punomoćja, isključivo u originalu. Faksovi ili fotokopije se neće uvažiti.

Sva pitanja vezana za ovaj poziv možete uputiti na kontakt osobu: Anja Utvić, e-mail: anja.utvic@beg.aero

Zapisnici o otvaranju ponuda i pregovaranju biće uručeni prisutnim predstavnicima ponuđača odmah nakon završetka pregovaračkog postupka, a ostalim ponuđačima dostaviće se na elektronsku adresu navedenu u ponudi.

BELGRADE AIRPORT zadržava pravo da odbije ponudu bilo kog ponuđača bez navođenja razloga.